ai4bharat/Pralekha huggingface dataset:
युवा व्यवहार आणि क्रीडा मंत्रालय
धरमशाला इथे बुद्धिबळ ऑलिम्पियाड मशाल रिलेमध्ये अनुराग सिंह ठाकूर सहभागी झाले, हिमाचल प्रदेश आणि भारतात बुद्धिबळ लोकप्रिय करण्यासाठी सर्वतोपरी प्रयत्न करण्याची दिली ग्वाही
नवी दिल्ली, 22 जून 2022
पहिली बुद्धिबळ ऑलिम्पियाड मशाल रिले बुधवारी सकाळी धरमशाला इथे पोहचली. यावेळी आयोजित समारंभात केंद्रीय युवा व्यवहार आणि क्रीडा मंत्री अनुराग सिंह ठाकूर हे प्रमुख पाहुणे होते. रविवारी 19 जून रोजी नवी दिल्लीतील इंदिरा गांधी स्टेडियम येथे पंतप्रधान नरेंद्र मोदी यांच्या हस्ते ऐतिहासिक मशाल रिलेचा शुभारंभ करण्यात आला होता.
भारताच्या स्वातंत्र्याची 75 वर्षे साजरी करणाऱ्या स्वातंत्र्याच्या अमृत महोत्सवाच्या निमित्ताने बुद्धिबळ ऑलिम्पियाड मशाल भारतातील 75 शहरांमध्ये नेण्यात येणार आहे.
“भारतात बुद्धिबळ खेळाला मोठा वारसा आणि इतिहास आहे. आपण चतुरंगपासून बुद्धिबळापर्यंत पोहचलो आहोत,” असे अनुराग सिंह ठाकूर यांनी एचपीसीए येथे उपस्थितांना संबोधित करताना सांगितले. “बुद्धिबळ ऑलिम्पियाडच्या इतिहासात प्रथमच, भारत या स्पर्धेचे यजमानपद भूषवत आहे आणि स्वातंत्र्याचा अमृतमहोत्सव यापेक्षा चांगला योगायोग कोणता असेल. बुद्धिबळ ऑलिम्पियाडदरम्यान एकूण 188 देश, 2000 हून अधिक खेळाडू आणि 1000 अधिकारी भारतात येणार आहेत. या आयोजनाबद्दल आणि युवा बुद्धिबळप्रेमींना अव्वल बुद्धिबळपटू आणि ग्रँडमास्टर्सना भेटण्याची संधी दिल्याबद्दल मी अखिल भारतीय बुद्धिबळ महासंघाचे अभिनंदन करतो.”
एचपीसीए धरमशाला इथे बुधवारी मशाल रिले समारंभात हिमाचल प्रदेशचे युवक सेवा आणि क्रीडा आणि वन मंत्री राकेश पठानिया, अखिल भारतीय बुद्धिबळ महासंघाचे सरचिटणीस भरतसिंह चौहान तसेच क्रीडा मंत्रालय, भारतीय क्रीडा प्राधिकरण आणि एआयसीएफचे अधिकारी उपस्थित होते.
एचपीसीए धरमशाला येथे आयोजित कार्यक्रमात शालेय विद्यार्थी,धरमशाला साई केंद्राचे खेळाडू, नेहरू युवा केंद्र संघटनचे स्वयंसेवक आणि हिमाचल बुद्धिबळ संघटनेच्या युवकांसह 500 जण सहभागी झाले होते . बुद्धीबळ ग्रँडमास्टर दीप सेनगुप्ता याने ठाकूर यांना मशाल सुपूर्द केली आणि नंतर शिमला येथे नेण्यात आली.
मशाल रिले उद्घाटन समारंभाच्या कार्यक्रमाची आठवण सांगताना ठाकूर म्हणाले, “पंतप्रधान मोदी यांनी या ऐतिहासिक मशाल रिलेचा प्रारंभ केला आणि हा कार्यक्रम प्रत्यक्ष पाहण्यासाठी त्या दिवशी सुमारे 10000 लोक उपस्थित होते. आता आपल्याला ही मशाल देशाच्या कानाकोपऱ्यात न्यायची आहे आणि हा खेळ भारताच्या कानाकोपऱ्यात पोहोचवायचा आहे. केंद्रीय क्रीडा मंत्री आणि क्रीडा प्रेमी या नात्याने मी हिमाचल प्रदेश आणि भारतात बुद्धिबळ खेळ लोकप्रिय करण्यासाठी कोणतीही कसर राहणार नाही याकडे लक्ष देईन .”
28 जुलै ते 10 ऑगस्ट 2022 या कालावधीत चेन्नई येथे 44 वे फिडे चेस ऑलिम्पियाड होणार आहे.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
शिक्षण मंत्रालय
परदेशी विद्यार्थ्यांना भारतात शिक्षण घेण्यासाठी आमंत्रित करण्याच्या हेतूने केंद्र सरकारची पूर्वतयारी
एकापेक्षा अधिक पदव्या मिळविण्यासाठी, परदेशी विद्यापीठांसोबत कर्ज हस्तांतरण यंत्रणेसह सहकार्य संबंध वाढविण्याचा निर्णय
नवी दिल्ली, 20 मार्च 2021
उच्च शिक्षणासाठी भारतात येणाऱ्या परदेशी विद्यार्थ्यांचे प्रमाण वाढविण्यासाठी हाती घ्यायच्या उपाययोजनांवर केंद्रीय शिक्षण मंत्रालय विचार विमर्श करीत आहे. मंत्रालयाच्या अंतर्गत सध्या कार्यरत असलेल्या ‘भारतात शिक्षण योजने’ च्या भागीदार संस्थांच्या 19 मार्च रोजी झालेल्या आढावा बैठकीत, उच्च शिक्षण विभागाचे सचिव अमित खरे यांनी सांगितले की, या योजनेत सहभागी होण्यासाठीच्या पात्रता अटींमध्ये लवकरच सुधारणा करण्यात येणार आहेत. या नव्या सुधारणांमुळे उच्च शिक्षणासाठी आवश्यक पायाभूत सुविधा आणि शैक्षणिक दर्जा असलेल्या अधिकाधिक संस्था या योजनेत सहभागी होऊ शकतील. जागतिकीकरणाला पाठींबा देणाऱ्या कोणत्याही विषयात खासगी आणि सरकारी संस्था असा कोणताही भेद केला जाणार नाही, असेही ते पुढे म्हणाले.
‘भारतात शिक्षण’ हा भारत सरकारचा उपक्रम असून परदेशी विद्यार्थ्यांना भारतात उच्च शिक्षण घेण्यासाठी आमंत्रित करणे हा या उपक्रमाचा उद्देश आहे. हा उपक्रम 2018 साली सुरु करण्यात आला आणि सध्या निवडक 117 संस्था यात सहभागी झालेल्या आहेत. विद्यार्थ्यांना त्यांच्या गुणवत्तेच्या आधारावर सामायिक पोर्टल द्वारे या योजनेत प्रवेश दिला जातो. आतापर्यंत या योजनेअंतर्गत भारतीय संस्थांमध्ये शिक्षण घेण्यासाठी जगभरातील 50 देशांतील सुमारे 7500 विद्यार्थ्यांनी प्रवेश घेतला आहे.
केंद्र सरकारने आंतरराष्ट्रीय विद्यार्थ्यांसाठी दर्जात्मक शैक्षणिक माहिती मिळणारेच नव्हे तर त्या विद्यार्थ्यांना सुरक्षित, स्वागतशील, आनंदी आणि निवांत वाटेल असे उपयुक्त, संस्था परिसरातील वातावरण उपलब्ध करून देण्याचे महत्त्व ओळखले आहे. यासाठी सर्व संबंधित सहकारी संस्थांनी परदेशी विद्यार्थ्यांसाठी जागतिक दर्जाची वसतिगृहे उभारावी असे आवाहन अमित खरे यांनी केले. या योजनेला पाठींबा देण्यासाठी असलेल्या विद्यार्थी सेवा क्षेत्र योजनेतून यासाठी आर्थिक सहाय्य देण्याची तरतूद केलेली आहे, त्यातून काही संस्थांना मदत मिळू शकेल असे ते म्हणाले. त्याचबरोबर, या योजनेत सहभागी झालेल्या प्रत्येक शैक्षणिक संस्थेमध्ये प्रवेश घेणाऱ्या परदेशी विद्यार्थ्यांसाठी आंतरराष्ट्रीय विद्यार्थी कार्यालयाची स्थापना करणे अत्यंत निकडीचे आहे. परदेशी विद्यार्थ्याची संस्थेत प्रवेश घेण्यासाठी निवड झालेल्या दिवसापासून या विद्यार्थ्यांची प्रत्येक गरज पुरविण्यासाठी या कार्यालयाने एक-खिडकी मदत केंद्र म्हणून काम करणे अपेक्षित आहे.याशिवाय, कुटुंबे तसेच मार्गदर्शकांचे जाळे तयार करण्यासारख्या मार्गांनी परदेशी विद्यार्थ्यांना भारतीय समाजात मिसळून राहायला मदत होईल आणि त्यांना या देशात स्वागतशील वातावरण असल्याची खात्री होऊन त्यांचा इथला मुक्काम आनंददायी होईल, जपून ठेवण्यासारख्या आठवणी त्यांच्याकडे असतील आणि ते त्यांचा हा सकारात्मक अनुभव इतरांना सांगतील.
जुळ्या, संयुक्त आणि दुहेरी पदव्या मिळविण्यासाठी, कर्ज हस्तांतरण यंत्रणेसह भारतीय आणि परदेशी संस्थामध्ये अधिकाधिक प्रमाणात संस्थांशी शैक्षणिक भागीदारी करण्यासाठी शिक्षण मंत्रालय प्रयत्नशील आहे. यासंदर्भातील नियमांचा मसुदा विद्यापीठ अनुदान आयोगाने सहभागी संस्थांच्या विचार विमर्शासाठी जारी केला आहे. हे नियम विद्यार्थी आदानप्रदान कार्यक्रम आणि एक अथवा दोन सत्रांचे छोटे अभ्यासक्रम यांना प्रोत्साहन देण्याच्या दृष्टीने उपयुक्त ठरतील.
S.Thakur/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
वाणिज्य आणि उदयोग मंत्रालय
"जगाने अजून ईशान्य भारताची प्रचंड क्षमता पाहिली नाही" : केंद्रीय मंत्री पियुष गोयल
“जगाने अजून ईशान्य भारताची प्रचंड क्षमता पाहिली नाही,” असे केंद्रीय मंत्री पियुष गोयल यांनी नवी दिल्ली येथे ‘मेघालयन एज’ या विक्री केंद्राच्या उदघाटन प्रसंगी सांगितले. मेघालयातील मलबेरी सिल्क तसेच शाल, बांबू, हस्तकला आणि ईशान्येकडील इतर विविध अनोख्या उत्पादनांसाठी भारतातीलच नव्हे तर जगभरातील पर्यटकांसाठी मोठी बाजारपेठ आहे असे सांगून केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग, मंत्री पीयूष गोयल म्हणाले, "संपूर्ण जग तुमच्यासाठी खुले आहे."
राष्ट्रीय राजधानीच्या मध्यवर्ती भागात असलेल्या राज्याच्या छोटेखानी दुकानाची प्रशंसा करून, पीयूष गोयल यांनी स्थानिक कारागीर आणि राज्यातील 43,000 हून अधिक विणकरांना मेघालयची समृद्ध संस्कृती, वारसा, कला आणि विशिष्ट उत्पादने दाखवण्याची संधी उपलब्ध करून देणारे विक्री केंद्र सुरु केल्याबद्दल मुख्यमंत्री कॉनरॅड संगमा यांची प्रशंसा केली. यामुळे राज्याच्या कुटीर उद्योगाला बळ मिळेल.
"मेघालयात आपले कारागीर, विणकर, हस्तकला साकारणारे लोक जे अद्भुत काम करत आहेत ते पाहिल्यानंतर मी एवढेच म्हणू शकतो की आपण जे पाहत आहोत ते हिमनगाचे केवळ एक टोक आहे, अफाट क्षमता आहे, तुमची क्षमता मी पाहतो त्यापेक्षा खूप जास्त
आहे, तुम्ही दाखवलेली तुमची क्षमता अफाट आहे,” असे गोयल म्हणाले.
मेघालयन एज स्टोअरच्या उदघाटनाची कालची संध्याकाळ सीडीएस जनरल बिपिन रावत यांच्या स्मृतींना समर्पित करताना गोयल म्हणाले की ते खरे कर्मयोगी होते आणि भारताला महान बनवण्याची त्यांना तळमळ होती.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 145.68 cr vaccine doses have been administered so far under Nationwide Vaccination Drive
- India's Active caseload currently stands at 1,45,582
- Active cases account for less than 1% of total cases, currently at 0.42%
- Recovery Rate currently at 98.20%
- 10,846 recoveries in the last 24 hours increases Total Recoveries to 3,42,95,407
- 33,750 new cases in the last 24 hours
- Daily positivity rate 
- Weekly Positivity Rate 
- 68.09 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 3 जानेवारी 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालांनुसार भारतातील कोविड-19 प्रतिबंधक लसीकरणाने गेल्या 24 तासांत लसीच्या 23,30,706 मात्रा देऊन, एकूण 145 कोटी 68 लाख  मात्रा देण्याचा टप्पा पार केला आहे. 1,56,67,018 लसीकरण सत्रांच्या माध्यमातून या मात्रा देण्यात आल्या. आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी पुढीलप्रमाणे:
गेल्या 24 तासांत 10,846 रुग्ण बरे झाल्यामुळे आत्तापर्यंत कोरोनामुक्त झालेल्या रुग्णांच्या संख्येत  वाढ होऊन ती संख्या 3,42,95,407 झाली आहे. परिणामी, भारतातील कोरोनामुक्तीचा दर 98.20% इतका आहे.
केंद्र आणि राज्ये/केंद्रशासित प्रदेशांच्या सातत्यपूर्ण आणि एकत्रित प्रयत्नांमुळे गेल्या 189 दिवसांपासून दररोज 50,000 पेक्षा कमी नवीन कोरोना रुग्णांची नोंद होत आहे. गेल्या 24 तासात 33,750 नवीन कोरोना रुग्णांची नोंद झाली. भारतातील उपचाराधीन कोरोनाबाधितांची संख्या सध्या 1,45,582 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.42% आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 8,78,990 चाचण्या करण्यात आल्या. भारताने आत्तापर्यंत एकूण 68.09 कोटींपेक्षा जास्त  चाचण्या केल्या आहेत. देशभरात चाचणी क्षमता वाढवली जात असताना, देशात साप्ताहिक पॉझिटिव्हिटी दर सध्या 1.68% आहे आणि दैनंदिन पॉझिटिव्हिटी दर 3.84%इतका नोंदविण्यात आला आहे.
इतर अपडेट्स :Jaydevi PS/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
मंत्रिमंडळ
केंद्रीय मंत्रिमंडळाच्या बैठकीत भारत आणि कोरिया दरम्यानच्या रेल्वे सहकार्य सामंजस्य करारावर चर्चा
(नवी दिल्ली, 29 ऑगस्ट 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि कोरिया यांच्या दरम्यान रेल्वे सहकार्याविषयी झालेल्या सामंजस्य कराराची माहिती मंत्रिमंडळाला देण्यात आली. भारतातील संशोधन, रेखाटन आणि प्रमाणन संस्था तसेच कोरियातील रेलरोड संशोधन संस्था यांच्यात 10 जुलै 2018 रोजी हा करार करण्यात आला.
परिणाम
या करारामुळे भारताला कोरियाकडून रेल्वेतील अत्याधुनिक तंत्रज्ञान मिळणार आहेत. त्याशिवाय तांत्रिक तज्ज्ञ, अहवाल, कागदपत्रे यांची देवाणघेवाण आणि उभय देशांमध्ये प्रशिक्षण चर्चासत्रे, कार्यशाळा आयोजित केल्या जातील.
या सामंजस्य करारामुळे परस्पर हिताच्या प्रश्नांवर संयुक्त संशोधन करणे शक्य होईल. तसेच भारतात अत्याधुनिक रेल्वे संशोधन आणि विकास सुविधा निर्माण करता येतील. तंत्रज्ञान विषयक माहितीसाठी चर्चासत्रे आयोजित केली जातील. दोन्ही देशातले तज्ज्ञ परस्परांना रेल्वे उद्योगासाठी सल्ला आणि तांत्रिक मदत करू शकतील.
N.Sapre/R.Aghor/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 189.63 cr vaccine doses have been administered so far under Nationwide Vaccination Drive
- India's Active caseload currently stands at 19,719
- Active cases stand at 0.05%
- Recovery Rate currently at 98.74%
- 3,010 recoveries in the last 24 hours increases Total Recoveries to 4,25,47,699
- 3,275 new cases recorded in the last 24 hours
- Daily positivity rate 
- Weekly Positivity Rate 
- 83.93 cr Total Tests conducted so far; 4,23,430 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 5 मे 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 189.63  कोटींचा टप्पा पार केला आहे. एकूण 2,34,93,473 सत्रातून हे लसीकरण पार पडले आहे. देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.97  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील कोविड उपचाराधीन रुग्णांची संख्या सध्या 19,719 इतकी आहे, ती देशाच्या आतापर्यंतच्या एकूण रुग्णसंख्येच्या तुलनेत 0.05% इतकी आहे. परिणामी, भारतात रुग्ण बरे होण्याचा दर 98.74% झाला आहे.
गेल्या 24 तासांत 3,010 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,47,699 झाली आहे.
गेल्या 24 तासात 3,275 नव्या कोरोना रुग्णांची नोंद झाली.
गेल्या 24 तासात एकूण 4,23,430 चाचण्या करण्यात आल्या. भारताने आतापर्यंत एकूण 83.93  कोटींहून अधिक चाचण्या केल्या आहेत. साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.78% तर दैनंदिन पॉझिटिव्हिटी दर 0.77% आहे.
इतर अपडेट्स :S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 74
ग्रामीण विकास मंत्रालय
41 व्या भारत आंतरराष्ट्रीय व्यापार मेळाव्यात 'सरस' च्या विक्रीने गाठला विक्रमी उच्चांक, 6 कोटी रुपयांपेक्षा जास्त केला व्यवसाय
26 राज्यांतील 300 हून अधिक कारागिरांनी सरस  आजिविका प्रदर्शनात मांडली त्यांची उत्पादने
सरस आजिविका प्रदर्शन 2022 ची आज सांगता झाली. या प्रदर्शनाने गेल्या 14 दिवसांत 6 कोटी पेक्षा जास्त रुपयांच्या व्यावसायिक उलाढालीसह आपले आधीचे सर्व जुने विक्रम मोडीत काढले. ग्रामीण भारतातील दुर्गम भागातील उत्कृष्ट अशी हस्तकला आणि हातमाग उत्पादने, सरस आजिविका प्रदर्शन 2022 मध्ये विक्रीसाठी मांडण्यात आली होती. हे प्रदर्शन, ग्रामीण विकास मंत्रालय आणि राष्ट्रीय ग्रामीण विकास आणि पंचायती राज संस्था  यांनी नवी दिल्लीच्या प्रगती मैदानात आयोजित 41 व्या भारत आंतरराष्ट्रीय व्यापार मेळाव्यात  भरवले होते.
प्रदर्शनात सहभागी 300 हून अधिक कारागिरांनी सुमारे 150 स्टॉल्सद्वारे त्यांची उत्पादने विक्रीसाठी ठेवली होती. या स्टॉल्समध्ये 26 राज्यांमधील स्वयं-सहायता गटातील सुमारे 300 महिलांनी, देशभरातील विविध ग्रामीण भागातील हस्तकला आणि हातमाग उत्पादने, तसेच नैसर्गिक खाद्यपदार्थ मांडले होते.
प्रगती मैदानावरील व्यापार मेळाव्यात, मोठ्या संख्येनं लोकांनी सरस आजिविका प्रदर्शनाला भेट दिली. सजवलेले स्टॉल, विविध संकल्पनांवर बेतलेली नेत्रदीपक दालने, आणि संध्याकाळी आयोजित केलेले सांस्कृतिक कार्यक्रम, यामुळे मेळाव्यासाठी येणाऱ्यांना सरस प्रदर्शनाला भेट देण्यावाचून राहवत नव्हतं.
'परंपरा, कला, कारागिरी आणि संस्कृती' या संकल्पनेवर वर केंद्रित असलेलं प्रसिद्ध असं सरस आजिविका प्रदर्शन, हा सरकारी उपक्रमांपैकी एक प्रतिष्ठित असा उपक्रम आहे. हा उपक्रम सर्वोत्तम सांस्कृतिक वारसा तर निर्माण करतोच, सोबतच ग्रामीण महिलांच्या उद्यमशीलतेची गाथा राष्ट्रीय स्तरावरील व्यासपीठावरुन सर्वांसमोर कथन करतो.
पंतप्रधान कार्यालय
G7 परिषदेच्या सातव्या कामकाज सत्राचे उद्घाटन करताना पंतप्रधानांनी केलेले भाषण
महोदय,
आज आपण इतिहासाच्या एका महत्वाच्या टप्प्यावर उभे आहोत. अनेक संकटांनी ग्रासलेल्या जगात हवामान बदल, पर्यावरण सुरक्षा आणि ऊर्जा सुरक्षा ही आजच्या काळातील सर्वात मोठी आव्हाने आहेत. या मोठ्या आव्हानांना सामोरे जाण्यामधील एक अडथळा म्हणजे, आपण हवामान बदलाकडे केवळ ऊर्जेच्या दृष्टीकोनातून पाहतो. आपल्याला आपल्या चर्चेची व्याप्ती वाढवायला हवी.
भारतीय संस्कृतीमध्ये पृथ्वीला मातेचं स्थान दिलं गेलं आहे. आणि या सर्व आव्हानांवर उपाय शोधण्यासाठी आपल्याला पृथ्वीची हाक ऐकायला हवी. तिला अनुसरून स्वतः मध्ये, आपल्या वर्तणुकीमध्ये बदल घडवावा लागेल. या भावनेने, भारताने संपूर्ण जगासाठी मिशन LiFE, आंतरराष्ट्रीय सौर ऊर्जा गट, आपत्ती प्रतिरोधक पायाभूत सुविधा गट, मिशन हायड्रोजन, जैवइंधन गट, बिग कॅट अलायन्स म्हणजे व्याघ्र प्रजातीतील प्राण्यांविषयी सहकार्य, यासारख्या संस्थात्मक उपाययोजना केल्या आहेत. आज भारतातील शेतकरी ‘पर ड्रॉप मोअर क्रॉप’ या अभियानाला अनुसरून पाण्याचा प्रत्येक थेंब वाचवून प्रगती आणि विकासाच्या मार्गावर चालला आहे. आपण 2070 पर्यंत नेट झिरो म्हणजे शून्य कार्बन उत्सर्जनाच्या आपल्या ध्येयाच्या दिशेने वेगाने वाटचाल करत आहोत.
आपल्या रेल्वेच्या विशाल जाळ्याने 2030 पर्यंत नेट झिरोवर पोहोचण्याचा निर्णय घेतला आहे. सध्या, भारतात अक्षय ऊर्जेची स्थापित क्षमता सुमारे 175 गिगावॉट आहे. 2030 पर्यंत ती 500 गिगावॉट पर्यंत पोहोचेल. आपले सर्व प्रयत्न हे पृथ्वी प्रती असलेलं आपलं कर्तव्य असल्याचे आम्ही मानतो. हीच भावना आपल्या विकासाचा पाया आहे, आणि आपल्या विकास यात्रेच्या महत्वाकांक्षी उद्दिष्टांमध्ये ती सामावली आहे. पर्यावरणाप्रती वचनबद्धता ही भारताच्या विकासाच्या प्रवासातला अडथळा नसून, ती प्रेरणादायक ठरली आहे.
सन्माननीय मान्यवर,
हवामान विषयक कृती कार्यक्रमाच्या दिशेने पुढे जाताना आपल्याला टिकून राहण्याची लवचिकता असणारी, हरित आणि स्वच्छ तंत्रज्ञान पुरवठा साखळी निर्माण करावी लागेल. जर आपण गरजू देशांना तंत्रज्ञान हस्तांतरण आणि परवडणारा वित्तपुरवठा केला नाही, तर आपली चर्चा ही केवळ चर्चाच ठरेल. प्रत्यक्ष कोणताही बदल घडणार नाही.
मी अभिमानाने सांगतो, की भारतातील लोक पर्यावरणाप्रती जागरूक आहेत आणि आपली जबाबदारी जाणत आहेत. शतकानुशतके ही जबाबदारीची भावना आमच्या नसानसातून वाहत आहे. भारत सर्वांच्या सहकार्याने आपले योगदान देण्यासाठी पूर्णपणे सज्ज आहे.
धन्यवाद!
मंत्रिमंडळ
सामाजिक, आर्थिक, औद्योगिक आणि प्रादेशिक विकास कार्यक्रम क्षेत्रात नीति आयोग आणि रशियन महासंघाच्या आर्थिक विकास मंत्रालय यांच्यातील सामंजस्य कराराला मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने सामाजिक, आर्थिक, औद्योगिक आणि प्रादेशिक विकास कार्यक्रम क्षेत्रात नीति आयोग आणि रशियन महासंघाच्या आर्थिक विकास मंत्रालय यांच्यातील सामंजस्य करारावर स्वाक्षरी करायला मंजुरी दिली.
सामाजिक, आर्थिक, औद्योगिक आणि प्रादेशिक विकास कार्यक्रमाची आणि धोरणांची अंमलबजावणी करण्यासाठी सहकार्याच्या संधींचा शोध घेणे हा या कराराचा उद्देश आहे. परस्परांचे सामर्थ्य, बाजार, तंत्रज्ञान, धोरणे आदी जाणून घेण्यासाठी अनुकूल वातावरण आणि चौकट उपलब्ध करून देण्याची तरतूद यात आहे.
सामंजस्य करारात पुढील क्षेत्रातील सहकार्याचा समावेश आहे:
 परस्पर हिताशी संबंधित संयुक्त शोध प्रकल्प चालवणे
 परस्पर हिताच्या मुद्द्यांशी संबंधित सरकारी धोरणे आणि विकास कार्यक्रमाबाबत माहिती आणि शोधकार्याचे आदान-प्रदान
 संयुक्त आयोजनात सहभागी होण्यासाठी दोन्ही देशाच्या तज्ञांचे दौरे
 दोन्ही देशांच्या सहमतीच्या कार्यक्रमांवर चर्चासत्रे, परिषदा आणि बैठकांचे आयोजन
 दोन्ही देशांच्या परस्पर सहमतीनुसार सहकार्याचे अन्य मार्ग
सुक्ष्म, लघु आणि मध्यम उदयोग मंत्रालय
सूक्ष्म, लघु आणि मध्यम उद्योगांचा सर्वांगीण विकास आणि आत्मनिर्भरतेचे उद्दिष्ट साध्य करण्यासाठी सरकार कटिबद्ध - नारायण राणे
नवी दिल्ली, 27 जून 2022
पंतप्रधान नरेंद्र मोदी यांच्या सक्षम नेतृत्वाखाली सूक्ष्म, लघु आणि मध्यम उद्योग मंत्रालय, या उद्योगांचा सर्वांगीण विकास करण्यासाठी आणि आत्मनिर्भरतेचे उद्दिष्ट साध्य करण्यासाठी कटिबद्ध असल्याचे केंद्रीय सूक्ष्म, लघु आणि मध्यम उद्योग मंत्री नारायण राणे यांनी म्हटले आहे. आंतरराष्ट्रीय सूक्ष्म, लघु आणि मध्यम उद्योग दिनानिमित्त आपल्या संदेशात ते म्हणाले की, कोविड-19 महामारी आणि त्यानंतरच्या युक्रेन युद्धामुळे उद्भवलेल्या प्रतिकूल परिस्थितीतून सावरताना, सूक्ष्म, लघु आणि मध्यम उद्योग क्षेत्राने आपल्या उद्योग व्यवहारांचे डिजिटायझेशन करण्याबरोबरच उत्पादन खर्चातही कपात केली आणि अत्यावश्यक उत्पादनांची देशात निर्मिती करून आयात कमी करण्याची नवीन परंपरा सुरु करत सरकारच्या विविध योजनांच्या सहाय्याने त्या उत्पादनांची निर्यातही सुरू केली. या उद्योगानी त्यांच्या ऑनलाइन सेवा जागतिक बाजारपेठेपर्यंत पोहोचण्यावर लक्ष केंद्रित केले, परिणामी त्यांना प्रतिकूलतेवर मात करता आली असे ते यावेळी म्हणाले.
राणे म्हणाले, सूक्ष्म, लघु आणि मध्यम उद्योग हा भारतीय अर्थव्यवस्थेचा आणि जागतिक शाश्वत विकासाचा कणा आहे. स्थानिक समुदायांना उपजीविकेच्या संधी उपलब्ध करून देण्यात सूक्ष्म, लघु आणि मध्यम उद्योग योगदान देत आहेत. ही उद्दिष्टे साध्य करण्यासाठी आणि अभिनवतेला प्रोत्साहन देण्यासाठी, संयुक्त राष्ट्रसंघातर्फे दरवर्षी 27 जून रोजी “आंतरराष्ट्रीय सूक्ष्म, लघु आणि मध्यम उद्योग दिन” साजरा केला जातो.
ते म्हणाले की, यावर्षी सूक्ष्म, लघु आणि मध्यम उद्योग दिनाची संकल्पना “लवचिकता आणि पुनर्बांधणी: शाश्वत विकासासाठी सूक्ष्म, लघु आणि मध्यम उद्योग” अशी आहे. छोट्या ग्रामीण, कुटीर आणि पारंपारिक उद्योगांनाही भरभराटीची संधी देणारे व्यवसाय पूरक वातावरण उपलब्ध करून देण्याचे सरकारला स्मरण राहावे जागतिक सूक्ष्म, लघु आणि मध्यम उद्योग दिन साजरा केला जातो.
प्रत्येक नागरिकाच्या जीवनाचा अविभाज्य भाग बनलेल्या सर्व सूक्ष्म, लघु आणि मध्यम उद्योगांचे राणे यांनी हार्दिक अभिनंदन केले आणि शुभेच्छा दिल्या.N.Chitale/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
अर्थ मंत्रालय
जीएसटी महसूल संकलन मे 2018
गेल्या आर्थिक वर्षातील जीएसटी संकलनाच्या मासिक सरासरीपेक्षा मे 2018 मधील संकलन अधिक
नवी दिल्ली, 1 जून 2018
मे 2018 मध्ये 94,016 कोटी रुपये वस्तू आणि सेवा कराद्वारे महसूल जमा झाला. यात 15,866 कोटी रुपये सीजीएसटी, 21,691 कोटी रुपये एसजीएसटी, 49,120 कोटी रुपये आयजीएसटी  आणि 7,339 कोटी रुपये अधिभार  यांचा समावेश आहे. 1 एप्रिल ते 31 मे 2018 दरम्यान 62.47 लाख जीएसटीआर 3 बी विवरणपत्रे भरण्यात आली.
मे 2018 मध्ये वाटाघाटीनंतर केंद्र सरकारला 28,797 कोटी रुपये तर राज्य सरकारांना 34,020 कोटी रुपये एकूण महसूल मिळाला.
एप्रिल 2018 पेक्षा मे महिन्यातील महसूल संकलन  कमी असले तरी गेल्या आर्थिक वर्षातील जीएसटी संकलनासच्या मासिक सरासरीपेक्षा  बरेच अधिक आहे. वर्षसमाप्तीमुळे एप्रिल महिन्यातील महसूल सर्वाधिक आहे.
29 मे 2018 रोजी केंद्र सरकारकडून राज्यांना जीएसटीची नुकसान भरपाई म्हणून 6696 कोटी रुपये वितरित करण्यात आले. त्यामुळे जुलै 2017 ते मार्च 2018 या काळात राज्यांना 47844 कोटी रुपये भरपाई म्हणून देण्यात आले आहेत.
N.Sapre/S.Kane/P.Kor
(Visitor Counter : 105
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरणाने पार केला 75 कोटी मात्रांचा टप्पा
भारतात रुग्ण बरे होण्याचा सध्याचा दर 97.58%
देशात गेल्या 24 तासात कोरोनाचे 25,404 नवे दैनंदिन रुग्ण
देशातली सध्या उपचाराधीन रुग्णसंख्या  ही एकूण रुग्णांच्या 1.09%
साप्ताहिक पॉझीटीव्हिटी दर  गेले 81 दिवस 3% पेक्षा कमी
भारताने गेल्या 24 तासात 78,66,950 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 75.22 कोटीपेक्षा जास्त मात्रा  दिल्या आहेत. एकूण 76,12,687 सत्रांद्वारे मात्रा देण्यात आल्या आहेत.
यामध्ये यांचा समावेश आहे-
|
|
HCWs
|
|
1st Dose
|
|
1,03,64,718
|
|
2nd Dose
|
|
86,13,207
|
|
FLWs
|
|
1st Dose
|
|
1,83,38,867
|
|
2nd Dose
|
|
1,41,07,030
|
|
Age Group 18-44 years
|
|
1st Dose
|
|
30,32,52,342
|
|
2nd Dose
|
|
4,54,19,375
|
|
Age Group 45-59 years
|
|
1st Dose
|
|
14,47,82,266
|
|
2nd Dose
|
|
6,38,06,413
|
|
Over 60 years
|
|
1st Dose
|
|
9,37,73,048
|
|
2nd Dose
|
|
4,97,81,058
|
|
Total
|
|
75,22,38,3
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
गेल्या 24 तासात 37,127 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,24,84,159 रुग्ण कोरोना मुक्त झाले आहेत.
कोरोनातून बरे होण्याचा दर 97.58% झाला आहे.
सलग 79 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 25,404 नव्या रुग्णांची नोंद झाली.
देशात उपचाराधीन रुग्णांची संख्या 3,62,207 आहे. उपचाराधीन रुग्ण, एकूण रुग्णांच्या 1.09% आहेत.
चाचण्या करण्याच्या क्षमतेत वाढ सुरु असून देशात गेल्या 24 तासात 14,30,891 चाचण्या करण्यात आल्या. भारताने आतापर्यंत 54.44 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.07% असून गेले 81 दिवस 3% पेक्षा कमी आहे. दैनंदिन पॉझीटीव्हिटी दर 1.78%. असून गेले 15 दिवस 3% पेक्षा कमी असून मागील 98 दिवस 5% पेक्षा कमी आहे.